ועדת הכספים, כנסת 25, פרוטוקול מספר 80, 2023-03-20 00:00

משה גפני: אני עובר לסעיף האחרון בסדר-היום, יישום הסכם השכר במגזר הציבורי על הסייעות בגני הילדים

משה גפני:  האם הסכם השכר על הסייעות חל על כולם? בבקשה, משרד האוצר

גלעד ווירגין: שלום רב, שלום אדוני היושב-ראש, אני מאגף הממונה על השכר

גלעד ווירגין:  איתי יושב אלי מאגף תקציבים

גלעד ווירגין:  אני אסביר טיפה על ההסכם שנחתם למול ההסתדרות, שיושבים פה אדם ועמיחי

גלעד ווירגין:  אחרי זה אלי ימשיך אותי

גלעד ווירגין:       בסופו של יום ההסכם של הסייעות שמופעלות על ידי הרשות המקומית ומיוצגות על ידי ההסתדרות, בעצם הגענו להסכמות עקרוניות ובסופו של יום יש רפורמה משמעותית בעולם ההעסקה החדש של סייעות

גלעד ווירגין:  בעצם אנחנו עוברים מעולם ישן של דירוג מינהלי כמו מזכירות, פקידות, לעולם חדש של חינוך שמדבר על הכשרות מקצועיות, תהליך מאוד ארוך עם רמות מקצועיות שמתקדמים

ינון אזולאי: לעולם ורוד זה נקרא

גלעד ווירגין: עולם חדש לחלוטין, ובאמת אנחנו חושבים שזה רפורמה משמעותית והיא גם באה יחד עם שכר שמתקדמים

משה גפני: אני מברך אתכם על כך

גלעד ווירגין: השכר הוא על הרמות המקצועיות, על ההכשרה, שבעצם on the go תהיה הכשרה

גלעד ווירגין:  שם הולך עיקר הכסף של ההסכם

גלעד ווירגין:  זה בגדול

משה גפני: על מי זה חל?     

גלעד ווירגין: הצדדים להסכם זה מרכז השלטון המקומי וההסתדרות

גלעד ווירגין:  אנחנו אישרנו את ההסכם

משה גפני: כל הסייעות מקבלות את זה בעולם החדש או לא כולן?     

גלעד ווירגין: הסייעות שמועסקות על ידי מרכז השלטון המקומי כי הוא הצד להסכם

משה גפני: זאת אומרת מי שלא, לא מקבל את זה

גלעד ווירגין: כרגע זה ההסכם שהוסכם

ינון אזולאי: הוא אומר, יש עולם חדש ויש עולם ישן

ינון אזולאי:  אומר, בעולם החדש נמצא רק חלק, ויש חלק מהעם שנמצא בעולם הישן, שעליהם הם לא מתייחסים

ינון אזולאי:  זה מה שהוא אומר

משה גפני: בבקשה, שם ותפקיד

אלי מורגנשטרן: אני רכז חינוך באגף תקציבים במשרד האוצר

אלי מורגנשטרן:  כמו שגלעד אמר, אנחנו לא צד להסכם כמשרד האוצר בכובענו כאגף תקציבים

אלי מורגנשטרן:  האגף הממונה על הסכמי שכר הוא שותף להסכם בגלל שהוא מאשר את השכר

משה גפני: כמה עולה ההסכם הזה?     

אלי מורגנשטרן: השאלה מאיזה צד מסתכלים עליו

משה גפני: כמה כסף זה עולה?     

גלעד ווירגין: אנחנו מדברים על עלות של כלל הרכיבים של ההסכם ב-1

גלעד ווירגין: 35 מיליארד

משה גפני: אוקיי

אלי מורגנשטרן: צריך להגיד שבתוך הסכום זה נמצא חלק מאוד מרכזי שממומן על ידי השלטון המקומי

משה גפני: כמה?     

אלי מורגנשטרן: בסביבות ה-300

אלי מורגנשטרן:  קשה להגיד מספר מדויק

משה גפני: באחוזים, כמה השלטון המקומי וכמה האוצר?     

אלי מורגנשטרן: בין 30% ל-40%

משה גפני: השלטון המקומי

אלי מורגנשטרן: כן

משה גפני: והאוצר בין 60% ל-70%

אלי מורגנשטרן: כן, כן

משה גפני: יפה, וכולם מקבלים את זה?     

אלי מורגנשטרן: ההסכם עצמו נחתם בין השלטון המקומי לבין - - -     

ינון אזולאי: פחות מ-30% כי זה 1

ינון אזולאי: 35 מיליארד ואתה מדבר על 300 מיליון

ינון אזולאי:  זה פחות מ-30%

אלי מורגנשטרן: אתה רוצה שאני אעשה עכשיו את האקסל?     

ינון אזולאי: אתה רצת על 30%–40%

ינון אזולאי:  זה פחות, כי זה חשוב לי גם לחישוב אחר כך

אלי מורגנשטרן: אוקיי, אז רק למען הבהרת הנקודה הזו

אלי מורגנשטרן:  יש רכיבים שהשלטון המקומי נושא בהם במלואם, הם בסביבות ה-30%, ויש את כל החלקים האחרים של ההסכמים

אלי מורגנשטרן:  יש מצ'ינג, תלוי באיזה סייעת, באיזה תפקיד בדיוק

אלי מורגנשטרן:  יש רמות שונות של מצ'ינג

משה גפני: מר מורגנשטרן, אני רק רוצה לשאול אותך

משה גפני:  למה אנחנו הולכים סחור-סחור? המדינה נותנת נניח 900 מיליון שקל מההסכם הזה שהוא הסכם רציני וחיוני וזה בסדר גמור

משה גפני:  השלטון המקומי נותן 350 מיליון שקל

משה גפני:  יש סייעות שהן לא נמצאות בהסכם עם השלטון המקומי, שנמצאות על ידי גופים אחרים

משה גפני:  למה אתם לא נכנסים שם? שהגופים האחרים יתנו במקום השלטון המקומי אבל שאתם תיתנו לא להפלות לרעה סייעות שרעבות ללחם

משה גפני:  אתם הולכים ליצור אפליה

אלי מורגנשטרן: אין החלטה שלא להכניס מישהו

אלי מורגנשטרן:  אני רק אומר שיש התחייבויות של השלטון המקומי - - -     

משה גפני: אני מתנצל שאני לא יודע להסביר את עצמי

משה גפני:  אני מתנצל על זה, אבל מה אני אעשה? אני למדתי בישיבה

משה גפני:  אני יכול להסביר יותר ממה שאני יודע?     

ינון אזולאי: אני אנסה לפעמים לעזור לך אם אתה לא מצליח

משה גפני: בסדר, אני מתאמץ כדי להסביר נורמלי

משה גפני:  יש שתי סייעות לפי מה שאתם אומרים

משה גפני:  יש סייעת אחת שיש לה העלאה והיא נכנסת לעולם החדש

משה גפני:  המדינה נותנת בערך 900 מיליון שקל, השלטון המקומי נותן בערך 400 מיליון שקל, והסייעת הזאת נכנסה לעולם החדש ואני מברך על כך, כבר אמרתי פעם רביעית

משה גפני:  יש סייעת לידה שהסייעת הזאת היא לא בשלטון המקומי

משה גפני:  היא בגופים אחרים, בבעלויות אחרות

משה גפני:  המדינה צריכה לבוא ולהגיד, ה-900 מיליון שקל האלה, את החלק של הסייעות האלה כדי שהן גם יכנסו לעולם החדש, צריך לתת להן ושהבעלויות יתנו את ה-400 מיליון שקל

משה גפני:  לא נשמע הגיוני?     

יונתן מישרקי: אני אוסיף ואומר על מה שאומר היושב-ראש

יונתן מישרקי:  הרי אותן בעלויות סגורות בחוזה עם הרשות המקומית, כל רשות מקומית

יונתן מישרקי:  למה יגרע חלקם? רק השלמתי את הנקודה של הסגירה של החוזה בין הבעלות לרשות המקומית

משה גפני: בבקשה, אלי

אלי מורגנשטרן: אני צריך להגיד שהשכר של העובדות בבעלויות לא נקבע דרך ההסכם עצמו, הוא נקבע דרך זה שיש תקנות ותקדים בפסיקה של בית הדין לעבודה, שהשכר שלהן משתווה לשכר של העובדות של השלטון המקומי

אלי מורגנשטרן:  באופן עקרוני זה אמור לקרות גם פה, אבל יש כל מיני רכיבים בתוך ההסכם שהם לא חלים עליהם, אז צריך לראות

אלי מורגנשטרן:  ההסכם עדיין לא נחתם

ינון אזולאי: דווקא בגלל שהוא עדיין לא נחתם, דווקא בגלל זה אנחנו אומרים, זה הזמן להכניס גם אותן

ינון אזולאי:  באיזה רכיבים יש לכם בעיה, תגידו, זה הבעיה שלנו ברכיב כזה או כזה ויבדקו, אבל אני חושב שדווקא במקום שעדיין לא נחתם ההסכם, גם הסייעות שהן לא תחת השלטון המקומי צריכות גם לקבל, עם כל הכבוד

ינון אזולאי:  דיברנו על עולם חדש? גם אלה בעולם החדש

ינון אזולאי:  דיברנו על צריכות להביא פרנסה הביתה? גם אלה צריכות להביא פרנסה הביתה

ינון אזולאי:  לאו דווקא צד אחד צריך להביא פרנסה, אלה מהשלטון המקומי, והצד השני שהוא לא מהשלטון המקומי לא צריך להביא פרנסה

ינון אזולאי:  לכולם יש ילדים, כולם צריכים להביא לחם הביתה ובכבוד

משה גפני: אולי אפשר להכניס גם את המדינה לעולם החדש, עולם שלא מופלה לרעה, סייעת כזאת או אחרת?      מי זה מההסתדרות כאן? בבקשה

אדם בלומנברג: אני סמנכ"ל כלכלה ומדיניות בהסתדרות

אדם בלומנברג:  קודם כל אני רוצה להתייחס גם בהקשר של הישיבה הקודמת

אדם בלומנברג:  יש לנו בעצם שלושה מעגלים של מטפלות או תומכות חינוך בגיל הרך שכולן בעצם קבוצה אחת

אדם בלומנברג:  זה אותו עיסוק, בגדול

אדם בלומנברג:  יש לנו את המוכר והרשמי שמועסק בשלטון המקומי

אדם בלומנברג:  יש לנו את המוכר שאינו רשמי ויש לנו את המטפלות בחינוך לגיל הרך מגילאי לידה עד שלוש במעונות הסמל

אדם בלומנברג:  שלושתם אוכלוסייה שהמדינה לקחה עליהם אחריות ברמה מסוימת

אדם בלומנברג:  היא מתקצבת את המוכר שאינו רשמי בהתאם לאיזושהי הוראת הצמדה

משה גפני: במעונות יש מוכר שאינו רשמי?     

אדם בלומנברג: בגני הילדים בגילאי 3 עד 5 אני מתכוון

אדם בלומנברג:  כן, יש לנו מוכר שאינו רשמי ויש לנו את מעונות היום שמעונות היום - - -      

משה גפני: ועכשיו להסכם של הסייעות

אדם בלומנברג: ההסכם הזה הוא הסכם שנחתם בין הסייעות והגננות שמיוצגות על ידי ההסתדרות לבין המדינה והשלטון המקומי והוא חל על אותה אוכלוסייה

אדם בלומנברג:  ההסכם הזה נכון לגופו של הסכם ולגופה של אוכלוסייה

אדם בלומנברג:  אנחנו מבינים שיש פה בעיה של קניבליזציה כי בסופו של דבר כל סקטור, ברגע שאנחנו מייצרים תנאים עדיפים באוכלוסייה אחת, מביא לנהירה של מטפלות מגוף אחד לגוף אחד, ואנחנו רואים את זה כבר בגלי התפטרויות שרק מוסיפים על המצב הקיים במעונות היום, ולכן הפתרון בסוף הדרך זה איחוד תנאים והשוואת תנאים בשביל לייצר אחידות וסטנדרטיזציה בכל עולם ההעסקה של מטפלות ותומכות לגיל הרך

משה גפני: לא הבנתי

משה גפני:  אתה חתמת הסכם

אדם בלומנברג: אני עובד על חתימה של הסכם

אדם בלומנברג:  הוציאו את גלעד ואותי משולחן המשא ומתן בשביל להגיע לישיבה פה

אדם בלומנברג:  כשאנחנו נחתום הסכם, ההסכם הוא בין הצדדים - - -      

משה גפני: הסכם על מה?     

אדם בלומנברג: הסכם שכר לתומכות הוראה בשלטון המקומי

אדם בלומנברג:  הצדדים, החתן והכלה זה ההסתדרות - - -     

משה גפני: אנחנו מדברים על הסייעות, נכון?     

אדם בלומנברג: אני אומר, הסייעות תומכות ההוראה המיוצגות על ידנו דרך הרשות המקומית

משה גפני: אני שואל אותך האם בהסכם יהיה גם אותן בעלויות שהן גם צריכות להיות?     

אדם בלומנברג: אז התשובה היא לא כי הצדדים, החתן והכלה הם לא הסייעות - - -     

משה גפני: אתה מבין מה אתה עושה?      

אדם בלומנברג: אני מבין מאוד את המשמעות

אדם בלומנברג:  מכיוון שמדובר על חתן וכלה מאוד ספציפיים, להכניס עכשיו עוד אנשים, אנחנו לא מאמינים בפוליגמיה

אדם בלומנברג:  יש לנו כרגע שני צדדים להסכם וריבוי הצדדים לא יכול - - -      

משה גפני: יש מזל רק שלא מבינים מה שאמרת, אחרת בכלל היינו מתעצבנים

משה גפני:  זאת אומרת שאישה שהיא בגן ילדים שהיא נמצאת, שהיא סייעת, היא תהיה בעולם הישן

משה גפני:  היא לא תביא פרנסה הביתה

משה גפני:  היא תרעב ללחם

עמיחי סטינגר: אנחנו לא אומרים את זה

משה גפני: אתם אומרים את זה, עם כל הכבוד

משה גפני:  הכול מדברים עם מילים יפות, עם פוליגמיה

משה גפני:       גברת שקוביצקי, רואת חשבון, את יכולה להאיר את עיננו בעניין הזה?     

אביגיל שקוביצקי: כן

אביגיל שקוביצקי:  ראשית, מבחינה חוקית חייבים לשלם לסייעת כמו בשלטון המקומי

אביגיל שקוביצקי:  זה מה שמשרד החינוך מחתים מידי שנה את הבעלויות בנספח ג' והבעלות חותמת שהיא תשלם כמו הסייעת, כלומר הסייעת תהיה זכאית לזה, אין ספק

אביגיל שקוביצקי:  זה מה שמשרד החינוך מחתים

אביגיל שקוביצקי:  זה מה שבית המשפט פוסק פעם אחר פעם, אז אם הסייעת זכאית, אז נראה פשוט שאין שום סיבה לא לתקצב, ובהיסטוריה ברוך השם כולם תקצבו

משה גפני: מתי זה כולם תקצבו, בהסכמים קודמים?     

אביגיל שקוביצקי: כל פעם אחרי מאבק שלכם

משה גפני: אז תקצבו גם את הסייעות או הגננות?     

אביגיל שקוביצקי: כן, גם של המוכר שאינו רשמי, למעט אופק חדש שלא נכנסו לתוכנית מסוימת, היה מענק 2000 - - -      

משה גפני: זה משפט שצריך להגיד אותו לאט כדי שיבינו שעכשיו עושים משהו אחר

משה גפני:  אנחנו נכנסים לעולם ישן

משה גפני:  פוליגמיה הוא אומר לאט ואת זה צריך להגיד מהר

אביגיל שקוביצקי: לא היה מעולם אפליה למעט התוכנית של אופק חדש

אביגיל שקוביצקי:  יכול להיות שהמוסדות תקצבו לפי מודל ממוצע כזה או אחר, אז המוסד ניזוק, המפעיל שהוא קיבל למשל תוספת - - - או תוספת מעונות חלקית, אבל העובדת הייתה ועודנה זכאית, ובכל בתי המשפט פעם אחר פעם פסקו לטובת העובדת

אביגיל שקוביצקי:  היא זכאית

קריאה: את צודקת, אני רק אומר שהן לא צד - - -      

משה גפני: רגע, אבל אתה לא יכול להתפרץ

משה גפני:  מילא היית בא פה עם הסכם ב-100%, לא הייתי יכול לעצור אותך, אבל עכשיו שאתה בא ואתה אומר שהבת שלי שהיא גננת או סייעת, היא לא תקבל, אני לא רוצה להגיד מה אני חושב על הפוליגמיה הזאת

משה גפני:  כן, הלאה

אביגיל שקוביצקי: דרך אגב, פעם אחר פעם וגם בנושאים רבים, אפילו העשרה, דודי עזר ודחף שיקבלו שוויון מוחלט ולכן הפעם זה פצצה, זה לא פחות מפצצה

אביגיל שקוביצקי:       נקודה נוספת

אביגיל שקוביצקי:  לא כל הסייעות, מרכז שלטון מקומי צריך להכניס את היד לכיס, למיינסטרים של התקציב

אביגיל שקוביצקי:  יכול להיות שקצת על ההכשרה, דברים כמו המענק למי שלא חולה, שהוא עוזר גם בעקיפין גם למעסיק

אביגיל שקוביצקי:  בחינוך מיוחד בגנים בכל מקרה זה 100% אז אין סיבה שהמוכשר לא יקבלו

אביגיל שקוביצקי:  משרד שלטון מקומי לא צריך להשלים

אביגיל שקוביצקי:  בגנים הרגילים, בגן חובה זה 100%, בטרום חובה זה 90%

אביגיל שקוביצקי:  אנחנו מדברים על השלמה של 10%

אביגיל שקוביצקי:  זה נכון שבחינוך המיוחד בבתי ספר יש לנו בעיה של 25% ו-30% השלמה, אבל בגני הילדים אין שום סיבה

אביגיל שקוביצקי:  לא בגלל 10% בטרום חובה של גן רגיל, סייעות במגזר שלם, יופלה דמם

עמיחי סטינגר: אני מהסתדרות המעוף

עמיחי סטינגר:  אני רק רוצה אם אפשר להסב את תשומת ליבו של היושב-ראש, אנחנו בהסתדרות מייצגים את מי שאנחנו מייצגים

עמיחי סטינגר:  לצערי העובדות שעובדות באותם מוסדות שאדוני מדבר עליהם, הן לא מיוצגות על ידי ההסתדרות

ינון אזולאי: יש מקומות שגם העובדות שמיוצגות שם, אתם כן מייצגים אותן?     

עמיחי סטינגר: לא הבנתי מה שאתה שואל

ינון אזולאי: יש עובדות שהתאגדו במוסד מסוים והן לא עובדות של השלטון המקומי, הן של עמותה אבל הן גם תחת ההסתדרות

ינון אזולאי:  אתם מייצגים אותן גם?     

עמיחי סטינגר: כל מי שהוא מאוגד תחת ההסתדרות, אנחנו מייצגים אותו

ינון אזולאי: אף על פי שאין קשר למוסד שלו עם השלטון המקומי?     

עמיחי סטינגר: לא, אנחנו מייצגים סייעות, מטפלות, גננות, בעמותות בשלטון המקומי, בחברות עירוניות - - -     

משה גפני: אני רוצה להגיד לך משהו

משה גפני:  תראה, אפשר תמיד להסתתר מאחורי הדברים

עמיחי סטינגר: אני לא מסתתר, אדוני

משה גפני: רק שנייה

משה גפני:  בוועדה מותר לי לדבר

משה גפני:  בכל אופן יש לי חסינות

ינון אזולאי: אתה גם יושב-ראש

משה גפני: במקרה ובאופן זמני

משה גפני:  אי אפשר להסתתר מאחורי האמירות האלה

משה גפני:  יש סייעות במדינת ישראל שהמשכורת שלהן לא גבוהה

משה גפני:  הסייעות האלה, חלקן הגדול הוא בשלטון המקומי

משה גפני:  חלקן הפחות גדול או המיעוט אבל הן הרבה מאוד סייעות נמצאות בבעלויות

משה גפני:  המדינה הגיעה להסכם שאת החלק הארי של התקציב היא נותנת

משה גפני:  הממונה על השכר נותן את זה, אגף התקציבים נותן את זה

משה גפני:  זה לא יכול להיות שתהיה אפליה, שאנחנו נחיה בחברה שתהיה אפליה כזאת

משה גפני:  לא היה פעם דבר כזה

משה גפני:  אני הייתי עם ההסתדרות הרבה פעמים

משה גפני:  כשהם עשו הסכם הם אמרו, גם אלה שאינם תחת ההסתדרות, שהם נמצאים מכורח המציאות הזאת, הם נמצאים בגופים עצמאיים, ההחלטה על הסכם השכר חל גם עליהם, חל גם על מוכר שאינו רשמי

משה גפני:  היום לראשונה אנחנו שומעים דבר חדש, עולם חדש הגיע

משה גפני:  בגלל שהם לא חברים בהסתדרות, אז היא לא מייצגת את הסייעות

עמיחי סטינגר: אדוני, אבל כמו שנאמר פה, הם לא צריכים שההסתדרות תגיד שום דבר

עמיחי סטינגר:  סייעת בבעלויות, מגיע לה השוואת תנאים לסייעת ברשות המקומית

עמיחי סטינגר:  זה פשוט מגיע לה

ינון אזולאי: כן, אבל הן לא מקבלות את זה בסופו של דבר

ינון אזולאי:  המעסיקים לא מקבלים את זה

יצחק פינדרוס: אני מתאר לעצמי שהאוצר יגיע להסכם עם מרשם על הרופאים בסטאז' על הרופאים שעושים תורנויות, וההסכם לא יחול על מי שבהר"י כנראה

יצחק פינדרוס:  זה מה שהם אומרים בעצם

משה גפני: תורידו את הטיעון הזה

משה גפני:  אלי מורגנשטרן, אני מבקש גם מההסתדרות, אני מבקש גם מהממונה על השכר

ינון אזולאי: וגם משרד החינוך שילחמו בשבילם

משה גפני: וגם משרד החינוך

משה גפני:  זה פעם ראשונה שאנחנו מול המראה עכשיו, שיהיו פה חלק מהסייעות שלא יהיו בעולם החדש, לא יהיו בתוך המערכת הזאת

משה גפני:  אני דורש להכניס אותם גם כן

משה גפני:  נכון שהן לא בשלטון המקומי אלא הן בבעלויות

משה גפני:  הבעלויות צריכות להיות חלק מהעניין אבל המדינה היא חלק מהעניין

משה גפני:  המדינה נותנת פה את הכסף המרכזי בכל ההסכם הזה וזה צריך לחול גם עליהן

משה גפני:  אני דורש בתוך כמה ימים לתת לי תשובה

משה גפני:  אני יכול להגיד שהדבר היחיד, אמרה את זה מקודם הרואת חשבון

משה גפני:  רק אופק חדש לא חל על המוכר שאינו רשמי

משה גפני:  עוז לתמורה חל על בתי הספר התיכוניים החרדים

משה גפני:  אופק חדש לא חל

משה גפני:  אנחנו דורשים את זה בהסכם הקואליציוני וזה יתבצע

משה גפני:  נכון, אתה יודע את זה

משה גפני:  אני לא אומר לך דברים שאתה לא יודע

משה גפני:       אנחנו לא נסכים שתהיה אפליה כזאת תחת המשמרת שלנו

משה גפני:  אני חושב שבאף משמרת לא יכול להיות דבר כזה

משה גפני:  בסוף צריך לראות את הסייעת, זאת שחוזרת הביתה, שהיא רואה את החברה שלה שנמצאת בגן הסמוך שהיא מקבלת משכורת הרבה יותר גבוהה

משה גפני:  היא נמצאת בעולם חדש ורק היא לא

משה גפני:  מדינה מודרנית, מתוקנת לא יכולה להרשות לעצמה דבר כזה

משה גפני:  דרך אגב, אני גם מההסתדרות מבקש

משה גפני:  נכון שפורמלית אתם לא מייצגים אותם, אבל כשאתם עושים הסכם כזה גדול במדינה, זה צריך לחול גם עליהם

משה גפני:  נכון שהשלטון המקומי לא צריך להיות חלק מהעניין בגלל שהן לא עובדות של השלטון המקומי

משה גפני:  הבעלויות צריכות להיות חלק

עמיחי סטינגר: אני מסכים איתך

עמיחי סטינגר:  אני חושב שהן צריכות לקבל בדיוק אותו דבר ושלא יכולה להיות אפליה

משה גפני: אני מבקש גם מההסתדרות, גם ממשרד האוצר מאגף התקציבים, גם מהממונה על השכר, גם ממשרד החינוך, אני רוצה בתוך שבועיים תשובה

משה גפני:  יגיע לפה תקציב המדינה, אני רוצה לדעת עד אז תשובה מה קורה עם הסייעות האלה

משה גפני:  כשאני יושב-ראש ועדת הכספים לא תהיה סייעת שהיא תופלה לרעה

משה גפני:  לא יהיה דבר כזה

ינון אזולאי: מה המקור התקציבי להסכם הזה והאם זה אמור להגיע לפה לוועדת הכספים?     

אלי מורגנשטרן: זה בתקציב המדינה

ינון אזולאי: זה בתקציב המדינה, עכשיו אתם מביאים את זה?     

אלי מורגנשטרן: אני כמעט בטוח שכן

משה גפני: אתם באתן מרחוק

משה גפני:  אני חייב לסיים על פי התקנון

משה גפני:  בבקשה

רחל צברי: אנחנו באנו מרחוק ואנחנו סייעות ואנחנו מהשטח

רחל צברי:  אני אגיד שלושה דברים שמאוד מאוד בולטים בהסכם

רחל צברי:  ההסכם הוא ל-100% משרה

רחל צברי:  אף אחת לא עובדת 100% משרה

רחל צברי:  השכר לסייעת גן יעלה מ-5,500 - - -      

משה גפני: על מה את מדברת?     

רחל צברי: על סייעות הגנים וכל הסייעות, כל סקטור הסייעות

רחל צברי:  יש סייעות שעובדות החל מ-83% משרה ועד 54% משרה

רחל צברי:  אף אחת לא עובדת 100% משרה

רחל צברי:  כשאתם אומרים 7,200 שקל למשרה מלאה, ב-82% משרה זה 5,909 שקל

רחל צברי:  צריך להתאם את שבוע העבודה לעבודה שאנחנו עושות

רחל צברי:  אנחנו עובדות במוסד חינוכי

רחל צברי:  מוסד חינוכי עובד 35 שעות שבועיות, לא 42

משה גפני: תודה

משה גפני:  אתה יכול להגיב?     

אדם בלומנברג: כן, כן

אדם בלומנברג:  התשובה היא שיש לנו סדר גודל של 20%–30% שמועסקות במה שנקרא מתכונת של יום חינוך ארוך, יוח"א, ולכן יש לנו כן סייעות שמועסקות ב-100% משרה

רחל צברי: ו-70% לא

אדם בלומנברג: שמעתי בקשב

אדם בלומנברג:  אנחנו ערים לסוגיה הזאת ולכן אנחנו פעלנו - - -      

ינון אזולאי: היא כואבת, בגלל זה היא ככה

רחל צברי: אני מרוויחה 3,700 שקל

אדם בלומנברג: לכן פעלנו במקביל גם לקיצור שבוע העבודה

אדם בלומנברג:  שני הדברים האלה, מה שאתם לא רואים, שחוץ מעלייה בשכר של 30% בממוצע, אנחנו רואים גם קיצור שבוע העבודה בשלוש שעות שבועיות, מ-42 ל-39 באופן מדורג על פני התקופה, ככה שגם עובדות בחלקיות משרה, חלקיות המשרה שלהן תעלה בצורה - - -      

רחל צברי: זה יקרה בעוד חמש שנים וזה עדיין לא מסגרת חינוכית

רחל צברי:  מסגרת חינוכית היא לא 39 שעות שבועיות

משה גפני: תודה רבה

משה גפני:  בתוך שבועיים אני מבקש תשובה גם מההסתדרות, גם מאגף התקציבים, גם מהממונה על השכר וגם ממשרד החינוך

משה גפני:  אני רוצה תשובה על זה

משה גפני:  לא יכול להיות שבמשמרת שלנו תהיה סייעת שתלך הביתה ותגיד שהמדינה מפלה אותה לרעה

משה גפני:  נכון שיש הבדל, פה זה שלטון מקומי ופה זה בעלויות

משה גפני:  כמו שמצאו פתרונות בעבר, צריך למצוא גם כאן פתרון

משה גפני:       תודה רבה, הישיבה נעולה